Kedves gyerekek!

Az alábbiakban elküldöm nektek a leckét zenéből. Az ismétlést csináljátok végig, a leckénél azt kell leírni a füzetbe, amit dőlt betűvel jelöltem. Ha ki tudjátok nyomtatni, és beragasztani a füzetbe, nekem az is megfelel. Jövő héten zoom- órát tartunk!

**Ismétlés:**

Nézzétek meg a következő kis filmet a 4/4-es ütemről, valamint a hangok értékéről:

<https://hu.khanacademy.org/humanities/music/music-basics2/notes-rhythm/v/lesson-1-note-values-duration-and-time-signatures>

És a következőt:

<https://hu.khanacademy.org/humanities/music/music-basics2/notes-rhythm/v/lesson-3-meters-in-double-and-triple-time-upbeats>

Ezt a 2,40 perctől egészen a 4,57 percig nézzétek. Tovább is meg lehet nézni, de nem szükséges.

Kottát is magyaráz a kisfilm, ha nem értitek, nem gond, hallgassátok a zenét és próbáljátok felismerni benne a ¾-es ütemet.

**Új lecke:** **A szinkópa**

Biztosan tanultátok magyarból, hogy a magyar nyelv egyik sajátossága az, hogy a hangúly (nyomaték) mindig az első szótagon van. Ennek a zenében is általában így kell lennie. Minden ütemben a hangsúlynak az első szótagon kell lennie. Azonban van egy pár kivétel. Ilyen például az alábbi- ismert- énekben a második („ a fáról”) és a negyedik („ tanyáról”) ütemben a **ti-tá-ti** ritmus:




Ez úgyjön létre, hogy a hangsúlyos és a hangsúlytalan szótagok kapcsolódnak, és a hangsúly áttolódik a második (eredetileg hangsúlytalan) szótagra. Ezt a ritmusképletet **szinkópának** nevezzük.

A hangsúlyeltolódás miatt ennek a ritmusképletnek „ sánta” hangzása van. Az érthetőség kedvéért így fejezem ki: **szin-kó-pa (ti-tá-ti)**. A „**szin**” szótag rövid **ti**, a **„kó”** hosszú **tá** és a **„pa”** megint rövid **ti**. A hangsúly tehát a második szótagra tevődik, ez pedig a **„kó**”.

Leckevázlat a füzetbe:

*A szinkópa*

*Szinkópának nevezzük azt a ritmusképletet, amelyben a hangsúlyos és hangsúlytalan részek kapcsolódása következtében hangsúlyeltolódás jön létre. Jele:*

**

***Szin- kó- pa***

*Gyűjtsetek szinkópás szavakat, pl katóka, apóka. Keressetek szinkópás dalokat.*

*Szinkópás dalok, pl: „ Hej, Dunáról fúj a szél”, „ Hull a szilva a fáról”.*

*Virágos kenderem*

*Kiázott a tóba*

*Ha nem szeretsz, rózsám*

*Ne jöjj a fonóba*

*Elejted orsódat*

*Nem lesz ki feladja*

*Bánatos szívedet*

*Ki megvigasztalja*

Az új éneket meghallgathatjátok a következő linken:

<https://video.search.yahoo.com/search/video?fr=mcafee&p=vir%C3%A1gos+kenderem#id=1&vid=fc82cff93557f230e38b5c0a0f86d86f&action=click>